**KLAIPĖDOS MIESTO SAVIVALDYBĖS ADMINISTRACIJOS**

**UGDYMO IR KULTŪROS DEPARTAMENTO**

**ŠVIETIMO SKYRIUS**

**ATASKAITA**

**DĖL KLAIPĖDOS MIESTO SAVIVALDYBĖS BENDROJO UGDYMO MOKYKLŲ TINKLO PERTVARKOS 2016–2020 METŲ BENDROJO PLANO ĮGYVENDINIMO TARPINIO VERTINIMO**

2019 m. sausio 2 d. Nr. **ŠV2-1**

Klaipėda

 Vykdant Klaipėdos miesto savivaldybės administracijos Ugdymo ir kultūros departamento Švietimo skyriaus 2018 metų priežiūros plano, patvirtinto Klaipėdos miesto savivaldybės administracijos Ugdymo ir kultūros departamento Švietimo skyriaus vedėjo 2018 m. vasario 27 d. įsakymu Nr. ŠV1-102, 39 punktą, atliktas Klaipėdos miesto savivaldybės bendrojo ugdymo mokyklų tinklo pertvarkos 2016–2020 metų bendrojo plano (toliau – Tinklo pertvarkos planas), patvirtinto Klaipėdos miesto savivaldybės tarybos 2016 m. balandžio 28 d. sprendimu Nr. T2-119, įgyvendinimotarpinis vertinimas pagal siektinų rezultatų rodiklius.

Bendrojo ugdymo mokyklų tinklo pertvarkos pagrindinių rezultatų rodikliai buvo prognozuojami 2020 metams pagal nustatytus Tinklo pertvarkos plano uždavinius, atsižvelgiant į 2016 m. nustatytus atitinkamus rodiklius.

**1 lentelė. Tinklo plano įgyvendinimo tarpinis vertinimas pagal siektinų rezultatų rodiklius.**

|  |  |  |  |
| --- | --- | --- | --- |
| **2016 m.** | **2020 m.** | **2018 m.** | **Vertinimas** |
| **1 rodiklis – sudaryti sąlygas mokiniams įgyti išsilavinimą pagal įvairias ugdymo programas** |
| Mokyklos, organizuojančios ugdymą nuotoliniu būdu, neturi leidimo išduoti pradinio ir pagrindinio išsilavinimo pažymėjimų | Viena iš mokyklų, organizuojančių ugdymą nuotoliniu būdu, turi teisę išduoti pradinio ir pagrindinio išsilavinimo pažymėjimus | **Neįvykdyta** |  *„Žaliakalnio“, Baltijos* gimnazijose ir *„Vyturio“* progimnazijoje vykdomas nuotolinis ugdymo organizavimo būdas, kuriuo mokosi 44 mokiniai, tačiau pasikeitus ugdymo lėšų apskaičiavimo metodikai lėšos iš valstybės biudžeto nuotoliniam mokymui neskiriamos. Kadangi panašią paslaugą pavieniams mokiniams mokyklos gali teikti savarankišku ugdymo proceso organizavimo būdu, kuris finansuojamas iš tikslinės dotacijos (mokymo lėšų), Klaipėdos miesto savivaldybės tarybos 2018 m. gruodžio 20 d. sprendimu Nr. T2-272 nuotolinio ugdymo organizavimo būdas pakeistas į savarankišką  |
| Standartizuoti rašymo testo taškai 4 klasių mokinių yra -0,1, 8 klasių – +0,3 | Standartizuoti rašymo testo taškai 4 klasių mokinių yra +0,4, 8 klasių – +0,6 | **Įvykdyta.** Standartizuoti rašymo testo taškai 4 klasių mokinių yra +0,54, 8 klasių – +0,64 | Pasiekti aukštesni, nei planuojami 2020 m., standartizuoti rašymo testo rezultatai 4 ir 8 klasėse (atitinkamai +0,14 ir +0,04 taško) |
| * 2 gimnazijose komplektuojamos atskiros klasės mokytis akademinių poreikių turintiems ir gabiems mokiniams;
* sudaryta galimybė mokytis jaunimo klasėse lietuvių ir rusų mokomosiomis kalbomis mokiniams, praradusiems mokymosi motyvaciją arba dėl socialinių priežasčių negalintiems mokytis kitose mokyklose;
* veikia 2 specialiosios mokyklos didelių ir labai didelių specialiųjų ugdymosi poreikių turintiems mokiniams ir neprigirdintiems bei kurtiesiems mokiniams;
* regos negalią turintiems mokiniams užtikrinamas tiflopedagoginių paslaugų teikimas (Regos ugdymo centre)
 | * Įsteigtos atskiros klasės mokiniams, turintiems vidutinių specialiųjų ugdymosi poreikių ar emocijų ir elgesio problemų;
* įdiegti Alternatyviojo ugdymo modeliai jaunimo mokykloje;
* suformuotos atskiros sporto klasės vienoje arba keliose mokyklose ir pagal galimybes bei poreikį pasiruošta sporto gimnazijos veiklai
 | – **Neįvykdyta.**– **Neįvykdyta.**– **Įvykdyta.** Nuo 2018 m. rugsėjo 1 d. suformuota I g. sporto klasė Vytauto Didžiojo gimnazijoje | * Atskiros klasės mokiniams, turintiems vidutinių specialiųjų ugdymosi poreikių ar emocijų ir elgesio problemų *„Litorinos“* mokykloje neįsteigtos, kadangi specialiosios paskirties mokykloje gali ugdytis tik didelių ir labai didelių ugdymosi poreikių turintys mokiniai. Priemonė pakeista 2017 m. Klaipėdos savivaldybės tarybos sprendimu Nr.T2-94.
* Priemonė pakeista 2018 m. Klaipėdos savivaldybės tarybos sprendimu Nr.T2-272. Iki 2019–2020 m. m. vykdoma Klaipėdos *Ievos Simonaitytės* mokyklos struktūros pertvarka, nepriimant mokinių į jaunimo klases. Keičiamas mokyklos pavadinimas (į Klaipėdos jūrų kadetų mokyklą) ir ugdymo turinys.

– *Vytauto Didžiojo* gimnazijos I g. sporto klasėje ugdomas 31 mokinys. Sportinėje klasėje ugdomi irkluotojai, imtynininkai, lengvaatlečiai, krepšininkai, plaukikai, ledo rutulininkai, tinklininkai, jojimo sporto šakos atstovai |
| * Papildomai įgyvendinamos neformaliojo vaikų švietimo programos: meninio ugdymo (muzikinio, dailės, šokio, teatrinio ugdymo), sporto ir sveikatinimo; veikia atskiros klasės, ugdymą vykdančios pagal „Geros pradžios“ programas;
* įgyvendinami ugdymo sampratų (koncepcijų) elementai: Montesori, Valdorfo pedagogikos, Humanistinės kultūros ugdymo menine veikla, Katalikiškojo ugdymo
 | * Vykdomos naujai pasirinktos programos: kryptingo meninio ugdymo (2 mokyklose), pradinio su inžineriniu ugdymu ir pagrindinio su inžineriniu ugdymu (1 mokykloje);
* įgyvendinami naujai pasirinktų ugdymo sampratų (koncepcijų) elementai: Jūrų kadetų (1 mokykloje), Klasikinio ugdymo (1 mokykloje), Humanistinės kultūros ugdymo menine veikla (dar 2 mokyklose), Ekologijos ir aplinkos technologijų ugdymo (1 mokykloje), Sporto ir sveikatos ugdymo (1 mokykloje)
 | * **Įvykdyta.**

Įgyvendinamos nuo 2016–2017 m. naujai pasirinktos kryptingo meninio ugdymo programos „Žaliakalnio“ gimnazijoje ir Liudviko Stulpino progimnazijoje;Pradinio su inžineriniu ugdymu ir pagrindinio su inžineriniu ugdymu programa nuo 2016–2017 m. m. įgyvendinama Martyno Mažvydo progimnazijoje. Nuo 2018–2019 m. ši programa pradėta įgyvendinti Baltijos gimnazijoje.–**Vykdoma.** Parengta ir Lietuvos Respublikos švietimo ir mokslo ministro įsakymu patvirtinta Jūrų kadetų samprata.–**Įvykdyta.** Klasikinio ugdymo sampratos elementai nuo 2016–2017 m. m. pradėti įgyvendinti „Žemynos“ gimnazijoje, Humanistinės kultūros ugdymo menine veikla – Maksimo Gorkio progimnazijoje ir „Aukuro“ gimnazijoje, Ekologijos ir aplinkos technologijų ugdymo nuo 2016–2017 m. m. – „Vėtrungės“ gimnazijoje ir nuo 2017–2018 m. m. Tauralaukio progimnazijoje,Sporto ir sveikatos ugdymo nuo 2016–2017 m. m. –„Santarvės“ progimnazijoje, nuo 2017–2018 m. m. – „Gilijos“ pradinėje mokykloje; Novatoriško verslumo ugdymo sampratos elementai nuo 2018–2019 m. m. įgyvendinami Simono Dacho progimnazijoje | *„Žaliakalnio“* gimnazijoje į I ir II klasių (dalyvauja 124 mokiniai) ugdymo turinį integruojama programa „Menų Šaltinis“, kuri vykdoma pagal 5 kryptis ir sudaro 6 modulius (skiriama 12 UP val.), organizuojamos NF pagal tas pačias kryptis.*Liudviko Stulpino* progimnazijoje 30 UP NF valandų skirta kryptingam meniniam (dailės, muzikos, šokio, teatro) ugdymui 1-8 kl. Užsiėmimus lanko 733 mokiniai (1–4 kl. – 489, 5–8 kl. – 244).*Martyno Mažvydo* progimnazijojeInžinerinio ugdymo programa vykdoma 1– 3 klasėse (iš viso 134 mokiniai) ir 5–7 klasėse (iš viso 170 mokinių). Vaikams siūlomi inžinerinio ugdymo pasirenkamieji dalykai, inžinerinio ugdymo turinys integruojamas į kitų mokomųjų dalykų temas, NF.*Baltijos* gimnazijoje suformuota 1 I g. klasė (mokosi 18 mokinių). Siekiant pagilinti gamtos mokslų ir matematikos žinias, viena biologijos, matematikos, chemijos, fizikos savaitinė pamoka dalijama į grupes, siūlomi pasirenkamieji dalykai (informacinių technologijų ,,CC programavimas“, matematikos modulis ,,Nestandartinė matematika“, įgyvendinama NF programa ,,Emocinis intelektas“ (iš viso skiriamos 8 UP val.).*„Žemynos“* gimnazijoje Antikos kultūros elementai integruojami į I–IV g. (iš viso dalyvauja 100 mokinių) klasių privalomąjį dalykų ugdymo turinį. Iš UP numatytos 5 valandos per savaitę. III–IV gimnazijos klasių mokiniams siūlomi filosofijos (1 UP valanda), lotynų kalbos (1 UP valanda) pasirenkamieji dalykai (lanko 20 mokinių). I–IV klasių mokiniai lanko NF programas, susijusias su Antikos kultūra (skiriamos 4 UP valandos per savaitę, programų užsiėmimuose dalyvauja 64 mokiniai). *Maksimo Gorkio* progimnazijoje sampratos elementai įgyvendinami teatro (1t, 2t, 3t, 4t dalyvauja 98 mokiniai) klasėse. Kiekvienoje klasėje pagal UP meniniam ugdymui iš NF valandų skirta po 3 valandas per savaitę. Dalykų mokytojai (gimtosios kalbos (rusų), lietuvių kalbos, muzikos, dailės ir technologijų, šokio (1 ir 4 klasėse) planuoja sampratos elementų integravimą. Sceninės kalbos ir judesio raiškos pamokas vesti kviečiami profesionalūs teatro pedagogai (iš viso 70 val. per metus).*„Aukuro“* gimnazijoje sampratos elementai įgyvendinami I a ir II a gimnazijos klasėse. Jose meninio ugdymo dalykams (dailei, muzikai) skiriamos 4 UP valandos per savaitę. 28 UP valandos skiriamos NF programoms, dalyvauja 154 mokiniai.*„Vėtrungės“* gimnazijoje sampratos elementai įgyvendinami I e, II e ir III a gimnazijos klasėse (dalyvauja 89 mokiniai). Šių klasių mokiniams UP skiriama valandų gamtos mokslų moduliams. Į gamtos mokslų programas integruojamos ekologijos ir aplinkos technologijų temos, sampratos elementai įgyvendinami per NF programas.*Tauralaukio* progimnazijoje 1a, 1b, 2g klasėse (59 mokiniai) sampratos elementai taikomi ugdymo procese; NŠ užsiėmimuose (dalyvauja 114 mokinių, skirta 6 NŠ val.), projektinėse veikose.  *„Santarvės“* progimnazijoje 1 klasėje (17 mokinių), 2 klasėje (23 mokiniai), 3 klasėje (20 mokinių) mokomųjų dalykų programose numatomas sampratos elementų integravimas į ugdymo turinį. Iš UP skirta 18 NŠ ir 1,5 mokinių ugdymosi poreikiams tenkinti val.*„Gilijos“* pradinėje mokykloje suformuos dvi (1e, 1f) sporto ir sveikatos sampratos elementų ugdymo klasės. Visame ugdymo procese vykdomos veiklos, susijusios su sampratos elementų įgyvendinimu.*Simono Dacho* progimnazijoje sampratos elementai įgyvendinami 1 Ʃ ir 5 Ʃ klasėse. Teorinis mokymas nuolat siejamas su praktine veikla. Mokiniai renkasi 2 pasirenkamuosius dalykus ir dalyvauja bent vienoje NF veikloje (skiriamos 4 UP ugdymosi poreikių ir 2 NF val.) |
| **2 rodiklis – garantuoti tolygų mokinių srautų pasiskirstymą ir lanksčiai valdyti mokytojų kaitos procesus** |
| Trūksta mokymosi vietų šiaurinėje miesto dalyje (veikia 3 mokyklos, be mokyklos-darželio) | Šiaurinėje miesto dalyje veikia 4 mokyklos (be mokyklos-darželio) | **Neįvykdyta** | Šiaurinėje miesto dalyje veikia 3 mokyklos (be mokyklos-darželio) |
| Nepakankamai užpildyti 9 mokyklų pastatai pagal realų mokymosi vietų skaičių | Nepakankamai užpildyti 4 mokyklų pastatai pagal realų mokymosi vietų skaičių | **Neįvykdyta** | Nepakankamai užpildyti 9 mokyklų pastatai pagal realų mokymosi vietų skaičių |
| Mokyklose dirba 8,5 % pensinio amžiaus pedagogų | Mokyklose dirba 6,5 % pensinio amžiaus pedagogų | **Neįvykdyta.** 2018–2019 m. m. mokyklose dirba 8,6 % pensinio amžiaus pedagogų | Lyginant 2018 m. mokyklose dirbančių pensinio amžiaus pedagogų rodiklį su 2016 metų rodikliu, šis rodiklis pablogėjo 0,1 % |
| Mokyklose dirba 4,1 % pedagogų iki 30 metų | Mokyklose dirba 6,0 % pedagogų iki 30 metų | **Vykdoma.** 2018–2019 m. m. mokyklose dirba 4,7 % pedagogų iki 30 metų | Lyginant 2018 m. mokyklose dirbančių pedagogų iki 30 metų su 2016 metų rodikliu, šis rodiklis pagerėjo 0,6 % |
| **3 rodiklis – užtikrinti saugias, šiuolaikiškas ugdymosi sąlygas ir racionalų švietimo infrastruktūros panaudojimą** |
| 2012–2015 m. modernizuoti (atnaujinti / rekonstruoti / renovuoti) 5 mokyklų pastatai | 2016–2020 m. modernizuoti (atnaujinti / rekonstruoti / renovuoti) 5 mokyklų pastatai ir pastatyta 1 (2) nauja (-os) mokykla (-os) | **Vykdoma.** 2016­–2018 m. investuota lėšų į 2 mokyklų atnaujinimą | *Vytauto Didžiojo* gimnazijos vidaus patalpų remontui 2016 m. VB skirta 103, 0 tūkst. Eur, 2017 m. SB – 330,0 tūkst. Eur, 2018 m. SB – 620,0 tūkst. Eur. *Gedminų* progimnazijos patalpų modernizavimui iš VB Švietimo aprūpinimo centro vykdoma priemonė) 2018 m. skirta 350,0 Eur |
| Vidaus patalpų paprastajam remontui kiekvienai mokyklai skirta 0,5 Eur / m2 | Vidaus patalpų paprastajam remontui kiekvienai mokyklai skirta 1,0 Eur / m2 | **Įvykdyta.** Vidaus patalpų paprastajam remontui 2017 ir 2018 m. kiekvienai mokyklai skirta 1,0 Eur / m2 | Bendrojo ugdymo mokyklų vidaus patalpų remontui 2017 ir 2018 m. kasmet iš SB skirta apie 180,0 tūkst. Eur |
| * Yra 6 kritinės (K) mokyklos pagal 5 ekonominio efektyvumo kriterijus (be užpildomumo pagal realų mokymosi vietų skaičių kriterijaus)
* yra 18 probleminių (P) mokyklų pagal 5 ekonominio efektyvumo kriterijus (be užpildomumo pagal realų mokymosi vietų skaičių kriterijaus)
 | * Nėra kritinių (K) mokyklų pagal 5 ekonominio efektyvumo kriterijus
* yra 10 probleminių (P) mokyklų pagal 5 ekonominio efektyvumo kriterijus
 | **Nevertinta**  | Šie rodikliai nevertinti, kadangi keitėsi ugdymo lėšų apskaičiavimo metodika (nebėra galimybės perskirstyti mokykloms ugdymo lėšų), taip pat būtina patikslinti bendruosius ugdymo įstaigų plotus |

 Atlikus Tinklo pertvarkos plano, patvirtinto Klaipėdos miesto savivaldybės tarybos 2016 m. balandžio 28 d. sprendimu Nr. T2-119, įgyvendinimotarpinį vertinimą pagal siektinų rezultatų rodiklius, suformuluotos **išvados:**

1. Įgyvendinant uždavinį **– sudaryti sąlygas mokiniams įgyti išsilavinimą pagal įvairias ugdymo programas –** didžioji dalis priemonių įvykdyta (pasiekti aukštesni, nei planuoti 2020 m., standartizuoti rašymo testo rezultatai 4 ir 8 klasėse, sudarytos galimybės mokiniams rinktis mokyklas, įgyvendinančias specializuotas programas ar netradicinio ugdymo sampratos elementus (tokių mokyklų skaičius didesnis 3, nei planuotas atitinkamais metais). Neįvykdytos tos priemonės, kurios susijusios su švietimo dokumentų, ugdymo lėšų apskaičiavimo metodikos kaita ar keičiamu Tinklo pertvarkos planu (priemonės, susijusios su nuotolinio mokymo įteisinimu, atskirų klasių steigimu mokiniams, turintiems vidutinių specialiųjų ugdymosi poreikių ar emocijų ir elgesio problemų *„Litorinos“* mokykloje, alternatyviojo ugdymo modelių diegimu Ievos Simonaitytės mokykloje).
2. Įgyvendinant uždavinį **– garantuoti tolygų mokinių srautų pasiskirstymą ir lanksčiai valdyti mokytojų kaitos procesus –** neįvykdytos priemonės, susijusios su Šiaurinėje miesto dalyje veikiančių mokyklų skaičiaus padidėjimu (pakeistas Tinklo pertvarkos planas, ir VšĮ Klaipėdos licėjaus patalpos nebuvo perduotos savivaldybės mokyklos reikmėms). Taip pat nesumažėjo mokyklų, kuriose nepakankamai užpildyti pastatai pagal realų mokymosi vietų skaičių. Vertinant mokytojų kaitos procesus, nustatyta, kad lyginant 2018 m. mokyklose dirbančių pensinio amžiaus pedagogų rodiklį su 2016 metų rodikliu, šis rodiklis pablogėjo 0,1 %, tačiau 0,6 % padaugėjo dirbančių pedagogų iki 30 metų.
3. Įgyvendinant uždavinį – **užtikrinti saugias, šiuolaikiškas ugdymosi sąlygas ir racionalų švietimo infrastruktūros panaudojimą –** įvykdyta priemonė kasmet (2017 ir 2018 m. ) iš SB skiriant vidaus patalpų paprastajam remontui kiekvienai mokyklai 1,0 Eur / m2 . Vykdoma priemonė, susijusi su mokyklų pastatų modernizavimu (atnaujinimu / rekonstravimu / renovavimu) (Vytauto Didžiojo gimnazija, Gedminų progimnazija). Nevertinti ekonominio efektyvumo rodikliai, kadangi keitėsi ugdymo lėšų apskaičiavimo metodika (nebėra galimybės perskirstyti mokykloms ugdymo lėšų), taip pat būtina patikslinti bendruosius ugdymo įstaigų plotus.

 **Rekomenduojama:**

1. Peržiūrėti Tinklo pertvarkos plano ekonominio efektyvumo vertinimo rodiklių tikslingumą, nustatant optimalių, probleminių ir kritinių mokyklų rodiklių ribas.

2. Išnagrinėti netradicinio ugdymo sampratų ir specifinių programų įgyvendinimo situaciją visose jas vykdančiose bendrojo ugdymo mokyklose.

Švietimo skyriaus vyresnioji patarėja Virginija Kazakauskienė